### | | | | --- | --- | | | | | --- | | **Byråd** 29. januar 2019 Sagsnr. 710-2018-45311 Dok.nr. 710-2019-14568 Sagsbehandler DPHNED | | 15.                 Private daginstitutioner - driftsgaranti - Åbent

###

|  |  |
| --- | --- |
| Tidl. politisk behandling | BY, 30.10.18, pkt. 159 |
| Forventet sagsgang | BS-U, ØK, BY |
| Lovgrundlag | Bekendtgørelse om dagtilbud nr. 1633 af 18. december 2018 |

**SAGENS INDHOLD**

Byrådet skal i denne sag tage
stilling til det fremtidige niveau for den driftsgaranti, som private
daginstitutioner skal stille i forbindelse med godkendelse. Driftsgarantien har
til formål at minimere den økonomiske risiko, der eventuelt vil kunne være for
Favrskov Kommune ved en akut lukning af en privat institution.

Byrådet behandlede i oktober 2018 en dispensationsansøgning
fra ”[adresse]” vedrørende reduktion af driftsgaranti. I sagen
blev der gjort opmærksom på, at der efterfølgende ville blive fremsendt en sag
med forslag om, at niveauet for driftsgaranti blev justeret, så det fulgte
Byrådets beslutning i sagen vedrørende dispensationsansøgningen. Børn og Skole
havde således til hensigt at foreslå, at den driftsgaranti, som private
daginstitutioner fremadrettet skal stille med, blev nedsat fra tre til to
måneder, og at driftsgarantien bliver tilpasset forholdsmæssigt ved godkendelse
af et højere antal børn.

Børne- og Socialministeriet har efterfølgende udsendt en
bekendtgørelse på dagtilbudsområdet vedrørende driftsgaranti. Bekendtgørelsen
fastsætter, at kommunerne som maksimum kan kræve, at private daginstitutioner
skal stille med 1½ måneds driftsgaranti, hvis en privat daginstitution modtager
et forudbetalt driftstilskud. Bekendtgørelsen træder i kraft 1. januar 2019.

**VURDERING**

I medfør af Børne- og
Socialministeriets bekendtgørelse ændres driftsgarantien for private
daginstitutioner fremadrettet til 1½ måned.

Med baggrund i tidligere
beregninger om, at kommunen vil kunne holdes økonomisk skadesløse ved en
driftsgaranti på to måneder, kan den nye ordning påføre kommunen et økonomisk
tab ved en akut lukning.

Børn og Skole foreslår, at hvis
daginstitutionen på et senere tidspunkt godkendes til et højere børnetal, så
forhøjes driftsgarantien tilsvarende.

**ØKONOMI**

[adresse]
beregnes ud fra det driftstilskud, som den private daginstitution modtager fra
Favrskov Kommune - dvs. 5.391 kr. pr. barn pr. måned. Kommunen opkræver selv forældrebetaling,
hvis den overtager pasningsforpligtelsen ved lukning af en privat daginstitution.

**INDSTILLING**

Direktøren for Børn og Skole
indstiller til Byrådet:

1.
At den driftsgaranti, som private daginstitutioner fremadrettet skal
stille, nedsættes fra tre til 1½ måned, og at driftsgarantien tilpasses
forholdsmæssigt ved godkendelse af et højere antal børn.

**BESLUTNING**

***Børne- og Skoleudvalget, 17. januar 2019:***

Fraværende:Ziggy Schmidt

Indstilles godkendt.

***Økonomiudvalget, 22. januar 2019:***

Fraværende:Ingen

Indstilles godkendt.